《送吉夫北上》
元代·陈樵

之子冰雪姿，冥心学仙真。官卑且勿念，况复忧其贫。

迩来太白且，且势凌秋旻。云尽月照夜，花开鸟鸣晨。

閒居少公事，猿鹤为比邻。采芝过林麓，钓鱼游水滨。

七年不得调，幽兴如逸民。通塞任物理，聊用安此身。

忆昔始相识，交情日相亲。问君鍊药说，秘之不肯陈。

金液且莫采，何以制水银。岂伊蓬莱中，无分追后尘。

君今别我去，九关朝帝宸。功名信可就，慎勿烦精神。

阆风青峨峨，海波白粼粼。他年重会面，笑盼桃花春。

作者简介：（1278—1365）元东阳人，字君采，号鹿皮子。幼承家学，继受经于程直方。学成不仕，隐居圁谷。性至孝。为文新逸超丽。有《鹿皮子集》。